# Kokemäen FK-kerhon kerhokilpailut

**KILPAILUKUTSU JA SÄÄNNÖT**

Kokemäen FK-Kerho kutsuu lähialueen kartingkuljettajia kerhon järjestämään harjoituskilpailuun. Kerhokilpailut järjestetään kuukauden toisena keskiviikkona. Päivämäärät kerhomme nettisivuilla www.kokefkk.fi  
Kilpailu ja sen säännöt on hyväksytty AKK:n luvalla, no: 18656/FK/24

Kilpailussa ja sen harjoituksissa tulee noudattaa voimassa olevaa AKK:n sääntökirjaa kaikilta kilpailuun ja harjoitteluun liittyvin osin sekä alla olevia kilpailusääntöjä.

Jokaisen kilpailijan, huoltajan ja mekaanikon tulee toimia annettujen sääntöjen ja ohjeiden mukaisesti.

**Ilmoittautuminen:**

Kilpailuun ilmoittaudutaan kilpailupäivänä radan kahviossa. Ilmoittautuminen aukeaa tunti ennen ohjaajakokouksen alkua. Ohjaajakokous järjestetään kilpailupäivänä klo 18:00. Kilpailumaksu 20€.

**Kilpailun kulku:**

Kilpailun suoritustapa ja ajettavat kierrosmäärät kerrotaan ohjaajakokouksessa. Ajettavia luokkia voidaan yhdistää autojen nopeuden ja kuljettajien taitotason mukaisesti.

**Kilpailun toimihenkilöt:**

* Kilpailunjohtaja Juha-Matti Herranen
* Apulaiskilpailunjohtaja Paavo Pernu
* Turvallisuuspäällikkö Artturi Kankeri
* Ratatuomareiden päällikkö Mika Saari
* Tulospalvelu Jessika Saari
* Kilpailusihteeri Laura Isokallio

**Ajettavat Luokat:**

Kaikki luokat. Kuljettajan tulee noudattaa AKK:n ikämääräyksiä kilpailuluokan suhteen ja kuljettaja saa ajaa sitä luokkaa mihin hänen ikänsä riittää. Kuljettajan tulee noudattaa myös ajamansa luokan teknisiä sääntöjä ja minimipainoja. Renkaana suositellaan käytettävän luokkasäännön mukaista rengasta

**Turvallisuus:**

Kerhokilpailussa käytettävän auton tulee vastata sääntökirjassa määriteltyä karting autoa. Jarru- ja ohjauslaitteet on oltava toimintakunnossa. Katsastus voidaan suorittaa missä vaiheessa tahansa kilpailuiltaa. Kaikissa radalla olevissa autoissa tulee olla pakollinen liikennevakuutus. Lippupisteet miehitetään kuljettajien huoltajista.

**Palkinnot:**

Kaikki osallistujat palkitaan.